JWD ทุ่ม 500 ลบ.เข้าถือหุ้น “TRANSIMEX” ขยายโลจิสติกส์ในเวียดนาม
บริษัท เจดับเบิ้ลยูดี อินโฟโลจิสติกส์ จำกัด (มหาชน) หรื …
22 ก.พ. 2562

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ระบุว่า บริษัทเข้าลงทุนขยายธุรกิจโลจิสติกส์ในเวียดนาม โดยที่ประชุมคณะกรรมการบริษัทมีมติอนุมัติให้ บริษัท JWD Asia Holding Private Ltd. (ประเทศสิงคโปร์) (JWDAH) ซึ่งเป็นบริษัทย่อยที JWD ถือหุ้นทางอ้อม 99.99% เข้าซื้อหุ้นสามัญและหุ้นบุริมสิทธิในบริษัท PROSPER LOGISTICS JOINT STOCK COMPANY (ประเทศเวียดนาม) (PPL) จากการเพิ่มทุน รวมเป็นเงินจำนวนประมาณ 10,360,000,000 ดองเวียดนาม หรือคิดเป็นประมาณ 14,017,080.00 บาท
ทั้งนี้ การเข้าถือหุ้นของ JWDAH แบ่งเป็นหุ้นสามัญจำนวน 732,960 หุ้น หรือคิดเป็น 42.30% ของหุ้นสามัญทั้งหมดใน PPL และหุ้นบุริมสิทธิ ประเภทหุ้นบุริมสิทธิเงินปันผล (Dividend Preference) จำนวน 151,520 หุ้น  และหุ้นบุริมสิทธิในการได้รับทุนคืนก่อนผู้ถือหุ้นอื่น (Redeemable Preference) จำนวน 151,520 หุ้น รวมเป็นจำนวนหุ้นที่ JWDAH จะถืออยู่ในบริษัท PPL ทั้งสิ้น 1,036,000 หุ้น คิดเป็น 50.88% ของจำนวนหุ้นทั้งหมดในบริษัท PPL
โดยคาดว่าจะทำรายการดังกล่าวแล้วเสร็จภายในเดือน ก.พ.62 จากนั้น JWDAH และ PPL จะเข้าซื้อหุ้นสามัญ และหุ้นกู้แปลงสภาพเป็นหุ้นสามัญในบริษัท TRANSIMEX CORPORATION (TMS) ซึ่งเป็นบริษัทจดทะเบียนในตลาดหลักทรัพย์โฮจิมินห์  (HOSE) จากผู้ถือหุ้นเดิม และผู้ถือหุ้นกู้ เดิมแล้วแต่กรณี รวมเป็นเงินที่ซื้อหุ้นสามัญและหุ้นกู้แปลงสภาพจำนวนทังสิ้นประมาณ 389,818,532,069 ดองเวียดนาม หรือคิดเป็นประมาณ 527,424,473.89 บาท คาดว่าจะทำรายการแล้วเสร็จภายในเดือน มี.ค.62 เป็นหุ้นสามัญจำนวนรวม 11,242,208 หุ้น หรือคิดเป็น 23.66% ของทุนชำระแล้วของ TMS ในราคาเฉลี่ยประมาณ 30,723 ดองเวียดนามต่อหุ้น หรือคิดเป็นประมาณ 41.57 บาทต่อหุ้น  รวมเป็นเงินจำนวนทั้งสิ้นประมาณ 345,392,632,069 ดองเวียดนาม หรือคิดเป็นประมาณ 467,316,231.19 บาท  และหุ้นกู้แปลงสภาพจำนวน 444,259 หน่วย ในราคาประมาณ 100,000 ดองเวียดนามต่อหน่วย หรือคิดเป็นประมาณ 135.30 บาทต่อหน่วย รวมเป็นเงินจำนวนทั้งสิ้นประมาณ 44,425,900,000 ดองเวียดนาม หรือคิดเป็นประมาณ 60,108,242.70 บาท
ทั้งนี้ JWDAH จะเข้าซื้อหุ้นสามัญใน TMS คิดเป็นสัดส่วน 8.23% ของจำนวนหุ้นทังหมดใน TMS จากนายปฐม ยงวณิชย์ รวมมูลค่า 102,818,632,069 ดองเวียดนาม หรือคิดเป็นเงินประมาณ 139,113,609.19 บาท ในราคาเฉลี่ย 26,284 ดองเวียดนามต่อหุ้น หรือคิดเป็นประมาณ 35.56 บาทต่อหุ้น
ส่วน PPL ซื้อหุ้นสามัญในTMS จำนวนรวม 7,330,307 หุ้น คิดเป็นสัดส่วน 15.43% ของจำนวนหุ้นทั้งหมดใน TMS จาก SSI จำนวน 6,450,680 หุ้น ในราคาประมาณ 33,092 ดองเวียดนามต่อหุ้น หรือคิดเป็นประมาณ 44.77 บาทต่อหุ้น และจาก Sunway จำนวน 879,627 หุ้น ในราคาประมาณ 33,092 ดองเวียดนามต่อหุ้น หรือคิดเป็นประมาณ 44.77 บาทต่อหุ้น รวมมูลค่าทั้งสิ้น 242,574,000,000 ดองเวียดนาม หรือคิดเป็นเงิน 328,202,622 บาท
ทั้งนี้ TRANSIMEX CORPORATION ประกอบธุรกิจ ประกอบธุรกิจโลจิสติกส์ในประเทศเวียดนาม อาทิ ให้บริการเป็ นตัวแทนขนส่งสินค้าสำหรับการส่งออกและนำเข้า, ให้บริการสถานที(จัดสินค้าใส่ หรือ เอาสินค้า ออกจากตู้คอนเทนเนอร์ (Container Freight Station:CFS) และบริการสถานีตู้สินค้าที่มีบริการศุลกากร, การซื้อขายคลังสินค้า การบรรทุก จัดเก็บ ขนส่ง และพิธีการศุลกากร, การเป็นตัวแทนขนส่งสินค้าและจัดการเกี่ยวกับการขนส่งสินค้า (Shipping agent and freight mediator)